ID-DEĊIŻJONI TAL-KUMMISSJONI
tad-9 ta' Novembru 2004
li tistabbilixxi formola ta' applikazzjonijiet għall-għajnuna legali taħt id-Direttiva tal-Kunsill 2003/8/KE sabiex ittejjeb l-aċċess għall-ġustizja f'tilwim bejn fruntiera u oħra billi tistabbilixxi regoli komuni minimi li għandhom x'jaqsmu ma' l-għajnuna legali f'tilwim bħal dawn
(innotifikata fid-dokument bin-numru C(2004) 4285)
(Test b'rilevanza għaż-ŻEE)
(2004/844/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kummissjoni 2003/8/KE tas-27 ta' Jannar 2003 sabiex ittejjeb l-aċċess għall-ġustizzja f'tilwim ta' bejn fruntiera u oħra billi tistabbilixxi regoli komuni minimi li għandhom x'jaqsmu ma' l-għajnuna legali f'tilwim (1) bħal dawn u b'mod partikolari l-Artikolu 16(1) tagħha,
Wara li kkonsultat il-Kumitat Konsultattiv stabbilit mill-Artikolu 17(1) tad-Direttiva 2003/8/KE,
Billi:
(1)
L-Artikolu 16(1) tad-Direttiva 2003/8/KE jipprovdi li l-Kummissjoni għandha twaqqaf formola standard għall-applikazzjonijiet ta' għajnuna legali u għat-trasmissjoni ta' applikazzjonijiet bħal dawn.
(2)
Il-formola standard għat-trasmissjoni ta' applikazzjonijiet ta' għajnuna legali bejn l-awtoritajiet ġudizzjarji ta' l-Istati Membri ġiet stabbilita mid-Deċiżjoni tal-Kummissjoni C(2003) 1829 (2).
(3)
Il-formola standard infisha għall-applikazzjonijiet ta' għajnuna legali għandha titwaqqaf sa, l-aktar tard, it-30 ta' Novembru 2004, skond l-Artikolu 16(2) it-tieni sub-paragrafu tad-Direttiva 2003/8/KE. Din il-formola għalhekk għandha tiġi stabbilita minn din id-deċiżjoni.
(4)
B'konformità ma' l-Artikoli 1 u 2 tal-Protokoll dwar il-pożizzjoni tad-Danimarka annessa mat-Trattat ta' l-Unjoni Ewropea u mat-Trattat li jistabbilixxi l-Komunità Ewropea, id-Danimarka, li mhijiex marbuta bid-Direttiva 2003/8/KE, mhijiex marbuta b'din id-Deċiżjoni jew soġġetta għall-applikazzjoni tagħha.
ADOTTAT DIN ID-DEĊIŻJONI:
Artikolu 1
Il-formola standard għas-sottomissjoni ta' applikazzjonijiet ta' għajnuna legali skond id-Direttiva 2003/8/KE se tkun hekk kif stipolata fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fid-9 ta' Novembru 2004.